hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu fi hu hu en hu hu hu hu hu hu hu hu hu hu hu hu hu hu de hu hu en hu en hu de hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu en hu hu hu hu hu hu hu hu de hu de hu de hu hu hu hu hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Imádom a Gilmore lányok humorát! - Csak csináld Magadért
Dramedy-nek, azaz dráma és komédia keverékének nevezik a harmincas szingli anya és tizenéves lányának, Stars Hollow-ban, a connecticuti kisvárosban zajló történetét. Igazából szerintem senkinek nem kell bemutatni a Gilmore lányokat, és ezt a nagyon szórakoztató és imádnivaló sorozatot!
Egy ideje újranézem a részeket, mert nem tudom megunni!
Nem vagyok hajlandó Szívek szállodájának hívni, mert ez annyira béna, hogy hihetetlen. Nem csodálom, ha valaki ezért nem kezdett bele anno sokáig a sorozatba, mert ennyire gagyi és semmitmondó címe van.
Van benne szálloda, és van benne szerelem, de nagyon nem egy brazil szappanopera, nyugodtan lehetett volna Gilmore lányok a cím, hiszen róluk szól.
A főszereplő Lorelei, aki 16 évesen vált anyává és a Rory becenévre hallgató 16 éves lánya.
Rajtuk kívül is számos szerethető szereplő van és adott egy bájos helyszín, ahol mindenki ismer mindenkit, és mindig akad valami rendezvény vagy történés, de legalábbis a kávézó ajtaja tuti mindig nyitva áll. Egy nagyon jó hangulatú sorozat, ami mindig megmosolyogtat, felvidít. Ez a legjobb benne, hogy nagyon vicces!
Köszönhetően annak is, amit a Gilmore girls jelmondatának szántak:
„Az élet rövid, beszélj gyorsan.”
Táncverseny, – mert Stars Hollowban mindig történik valami- , ahol tényleg életmentő volt Luke kávéja, hiszen 24 óráig tartott a rendezvény, amin anya és lánya együtt táncolt.
A főszereplők – Lauren Graham és Alexis Bledel nagyon sokat beszélnek egy-egy részben. Azt olvastam, hogy egy-egy epizód forgatókönyve átlagosan 78 oldal hosszú volt és egy oldal kb. egy egyperces jelenetet ölelt fel.  Irigylésreméltó a kapcsolat anya és lánya között, az, hogy mindent megbeszélnek, hogy tudnak együtt programot csinálni. Rengeteget néznek együtt filmeket, sorozatokat, hallgatnak zenét, szeretik a könyveket, vagy mennek el együtt koncertre. Szóval a kultúrára is épít a sorozat. Emellett imádnak enni és nagyon-nagyon és még annál is jobban szeretik a kávét.
Lorelei az abszolút kedvencem, imádom a humorát, imádom a hozzáállását, az életkedvét.
“Ohh, elnézést a nevem Lorelai Gilmore. ő meg itt a lányom Lorelai Gilmore, mivel rólam kapta a nevét. A születéskor telenyomtak altatóval…Hagyjuk, amúgy egyszerűen csak Rorynak hívjuk. A Lorelai rövidítése, persze mindkettőre hallgat, még a hahóra is, attól függöen, hogy…Az igazgató úr bent van?”
Az anya-lánya kapcsolatra visszatérve: inkább olyan mintha két barátnőt vagy két testvért látnánk magunk előtt, nagyon bírom a csipkelődésüket, és azt is amikor fordított szerepet kezdenek alakítani, vagyis Rory úgy tesz mintha ő lenne az anyuka.
“Lorelai:Állj! Csukd be a szemed, és lélegezz mélyet! Érzem a havat!
Rory: Ahh, mert tél van!
R: Szerintem ez olyan, mint a kutyáknál és a turcsiorruaknál. Csak te érzed.
L: Anyádat gúnyolod, aki megszült téged?”
Amikor Rory randira megy, Lorelei akkor is jó fej – mint mindig:
“Olyan lesz, mint a Susie és Tekergőben! Egy tálból eszitek majd a spagettit, ami egyetlen hosszú szálból áll, de ezt csak akkor veszitek észre, ha a közepéhez értek! Aztán egy húsgombócot tol eléd az orrával, te meg hazahozod a gombócot, és évekig őrizgeted a frigóban!”
Bár nem ő volt az első barát, és akiről az idézet szól, de én sokkal jobban bírtam Rory és Jesst mint Rory és Deant. Logant pedig még jobban mint a két srácot együtt véve.. 🙂
Lauren Graham is azt nyilatkozta egyszer, hogy közel érzi magához ezt a szerepet, és nagyon megszerette Loreileit, illetve hogy van köztük hasonlóság. Én is így érzem.
Szállodában dolgozik, mosolygós, imád sokat beszélni, sokat enni, filmeket nézni és szereti az anyaságot. Kedveli a meglepetéseket, az összejöveteleket, de otthon is jól érzi magát. Bármennyi kávét meg tud inni. Sokat pörög, mindig képben van, szereti, amit csinál és élvezi az életet. Önálló nő, aki tudja mit akar – többnyire, azért persze sokszor elkövet hibákat.
Szóval olyan … emberi.
“A mai nap jól indult, de aztán felkeltem.” (Lorelei)
Mindenkivel jól kijön, de a saját szüleivel elég sokszor elbeszélnek egymás mellett.
Nagyon szeretem a sorozat szereplői közül a francia akcentussal beszélő recepcióst, Sookie-t, (akit Melissa McCarthy játszik) aki a főszakács és egyben Lorelei barátnője és Luke-t, a kicsit morcos, de jóképú és jófej kávézó tulajdonost, aki mindig olyan több, mint barát Lorelei számára és akire mindig számíthat.
Egy-két szereplő van aki idegesítő és nem bírom (Taylor illetve Paris), de van olyan is, aki egyszerre ellenszenves, élőben tuti megőrülnék tőle, a sorozatban viszont nagyon vicces és nagyon is fontos és meghatározó szál minden részben.
Ő Emily Gilmore, Lorelei anyukája. Lorelei szülei nagyon gazdagok és sznobok, és Lorelei egészen másképp gondolkozik  mint ők és más életet szeretett volna, ezért is költözött el tőlük, amikor 16 évesen terhes lett – és nem ment hozzá Christopherhez, Rory apukájához.
Tehát dupla anya-lánya viszonyról szól a sorozat, egyrészt Lorelei és Rory életéről együtt, illetve külön-külön, amikor a szerelmeikkel láthatjuk őket valamint  az Emily és Lorelei szálról.
Néhány nagyon vicces párbeszédet megosztok itt, én ezeken így is nagyokat tudok kacagni, bár tény, hogy kellenek hozzá a szereplők, a hangsúlyok, a jelenetek.  Továbbá nem árt érteni a szarkazmust, az iróniát meg úgy általában a humort…!
Szereted ezt a sorozatot, szerinted is nagyon vicces?
“Emily: Láttad a híreket?
E:Egy csúnya vihar közeledik!Minket már el is ért!
L: Hozom a bárkát! Te hozd az állatokat!”
“Emily: Mond Lorelai van barátod?
Lor: Nem, facér vagyok.
Emily: Nem lehet, hogy kibékülsz Max-szel?
Lor: Nem anya, kizárt dolog.
Emily: Mi van a kávézóssal, aki sosem borotválkozik?
Lor: Luke csak egy jó barát.
Emily: Lehet, hogy örökre egyedül maradsz?
Emily: Mert meglehet, hogy egyszer találsz valakit. Mekkora ennek az esélye?
Lor: Na jó. Miről van szó?
Emily: Nos, ma ellátogattam a családomauzóleumba.
Lor: Soha nem az,amire számítok…
Emily: Igen. Szóval, ha egy napon mégiscsak megismerkedsz valakivel, nem tudom hova tesszük.
Lor: Hát legjobb lesz, ha bedobjuk a folyóba.
Lor: Ja, mert amúgy van értelme a beszélgetésnek.”
“Emily: Te csinálod a ruháját?
Lorelai: Hogy ronda legyen és újjal mutogassanak rá!”
A divatbemutató, amin Lorelei és Emily szerepelt, -bár egyikük sem akart- nagyon jól sikerült. Itt szuper aranyos anya -lánya páros voltak – kivételesen.
“Emily: Mt tudsz erről a fiúról?
Lorelai: Rory kedveli és feltételesen van szabadlábon de szeretne megjavulni..
Lorelai: Mint a gödény!”
“Rory: Ez a nagyiféle összejövetel nagy felhajtás lesz?
Lorelai: Nem hinném…. a parlament berekeszti az ülését, a zászlókat félárbócra vonják, Barbara Streisand búcsúkoncertet ad, már megint
Lorelai: Sajnos a pápa már eligérkezett de igyekszik lemondani, mindenesetre Elvis és Jim Morris itt lesznek, sőt ők hozzák a tortát
L: Rory! Imádlak, a folyóba ugranék érted, de inkább döfök tűt a fülembe, mint hogy veled tartsak
R: Kösz, nem baj.
L: Á, inkább csúszok le egy pengékkel kirakott csúszdán és landolok egy lavor alkoholban mint hogy veled tartsak
L: Várj kezdek belejönni… Inkább rágom át a csuklóm mint hogy veled tartsak.uuu Inkább szabatom át az arcom annak a dúsgazdag hibbant oroszlánképű nőnek a mintájára, mint hogy veled tartsak.
R: Vezessek én hogy folytathasd a pocskondiázást?
L: Megtennéd? Kösz. Inkább vágom le a fejem és használom vázának mint hogy veled tartsak….. “
“Lorelei: Csapunk egy lány bulit!
Rory: Nem érek rá, tanulnom kell
Sookie: Nekem meg össze kell írnom a bevásárlólistát
Lorelai: Nem hiszek a fülemnek! Fiatal tűzrőlpattant nők vagyuk. Tanulás? Bevásárlólista? Hol a ,, Pokolba mindennel” ! Hol a ,,Kit izgaz, mulasunk”! Hol a …, ó, a mindenségit, ma jön a tiszító!
Rory: Szép volt kislány!”
“Lorelai: De legyünk gyakorlatiasabbak! A vacsi alatt ételmérgezést szimulálok, mire te kirohansz velem a kocsihoz.
Luke: Ez a nagy terv?
Lorelai: Aha, persze. A kamu hasfájás az erősségem.”
“Rory: Fárasztóak a szüleid.
Lorelai: De nem annyira, mint a te nagyszüleid.”
“Lorelei:Milyen gyönyörű a város!
Luke: Olyan mint mindig.
Lorelei: Nem. Tényleg, valahogy egészen más. Varázslatos!
Luke: Ha te mondod, biztos. Jééh! Ott egy varázslatos vaskereskedés, ahol a múlt héten vettem egy varázslatos wc lehúzót.
Luke: Jééh! A varázslatos Luke kávézója felett egy lakás amit Jess varázslatosan kivilágított mivel égve hagyta a lámpát.”
“Lorelai: Hol vagy most?
Luke: Úgy tíz percre a “ha itt laknék már rég főbe lőttem volna magam”-tól…
Lorelai: Ó igen, az szép környék ebben az évszakban…”
“Lorelai: Menjünk Eva és Adolf már várnak ránk!
Rory: Ne nevezd Adolfnak nagyapát!
Lorelai:ó nem az a nagyi ! “
“Lorelei: Anya!Randizni akarsz? Férfivel?
“Emily: Mondd csak Lorelai hogy vagy?
Lorelai: Á, jól anya.
Rory: Én is jól vagyok.
Lorelai: Te hogy vagy, anya?
Lorelai: Ó, akkor mind jól vagyunk, mint a Kelly Family!”
Imádom a kávémániás Gilmore lányokat. Nézd meg -újra- a fergeteges humorú Gilmore Girls sorozatot te is!
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 1 hozzászólás
Ezeket is érdemes megnézni
Megható film, nemcsak kutyabarátoknak
Bezárva a lakásba, mégis boldogan? Naná!
Ne törj meg! – Egy film, amit meg kell nézni!
2020.05.12. - 06:21 Válasz
Én is szerettem ezt a sorozatot,de nagy csalódás a befejező rész.
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése